google/wiki40b huggingface dataset:
Burøya (Bodø)

Burøya er et strøk i bydelen Rønvika i Bodø by. Strøket ligger helt nordvest i bydelen og er en kunstig halvøy bygd opp av leire som strekker seg utover holmene nord for Bodø. Strøket brukes til industri og industrihavn, og store lasteskip ankrer ved Burøya hver dag.
Ytterst på Burøya ligger Nyholmen og Nyholmen skandse, som er en kopi av den originale skansen som lå der for å forsvare Bodø under Napoleonskrigen. Bygget ble gjenreist av gamle tegninger som ble funnet på stedet. Skansen er nå en turistattraksjon, og drives av Nyholms Skandse Kompani.
210-årene

-- 210 -- 211 -- 212 -- 213 -- 214 -- 215 -- 216 -- 217 -- 218 -- 219
Tiårsoversikt
Minnesota Public Radio

Minnesota Public Radio (MPR) er et regional public radio-nettverk i den amerikanske delstaten Minnesota. Det ble opprettet i 1967, og dekker delstaten ved hjelp av mer enn 50 FM-sendere. Hovedstudioene ligger i St. Paul. MPR er tilknyttet det landsomfattende National Public Radio-nettverket, men benytter også materiale fra Public Radio International (PRI). MPRs best kjente produksjon er det ukentlige magasinshowet A Prairie Home Companion, med Garrison Keillor som vert.
Anoeciidae

Levevis

Slektene Aiceona og Anoecia har ganske forskjellig levevis og det er usikkert om denne familien utgjør en monofyletisk gruppe. Aiceona-artene, som lever i Øst-Asia, lever på trær i laurbærfamilien (Lauraceae) og har ikke vertsveksling. Et uvanlig trekk er at kjønnede individer blir produsert kontinuerlig, og at disse vanligvis har vinger (hos nesten alle andre bladlus produseres de bare til visse tider og er vingeløse). Anoecia-artene har vertsveksling og veksler mellom kornell (Cornus spp.) og gress. De kjønnede individene blir bare produsert til visse tider og er vingeløse.
Cuiping

Cuiping (kinesisk: 翠屏区, pinyin: Cuìpíng Qū) er et bydistrikt i byprefekturet Yibin i provinsen Sichuan i Folkerepublikken Kina.
Det har et areal på 1.123 km² og teller ca. 780.000 innbyggere (2004). et er sentrum og sete for Yibins lokalregjering.
Fylkesvei 3992

Fylkesvei 3992 går mellom Lunde og Lundevik i Mandal kommune. Veien er 1,3 km lang.
Frem til 2019 hadde veien betegnelsen Fylkesvei 206.
Sarah Siddons Award

Sarah Siddons Award er en amerikansk teaterpris som årlig deles ut til skuespillere som har gjort seg bemerket på Chicagos teaterscene. Prisen er basert på den fiktive prisen i filmen Alt om Eva (1950) og ble virkeliggjort av en gruppe dedikerte teaterpublikummere fra Chicago i 1952. Selve statuetten ble utformet for å ligne den som rollefiguren Eve Harrington (Anne Baxter) mottar i filmen. Det vil si en statuett av den walisiske skuespillerinnen Sarah Siddons, som var populær i London på 1700-tallet. Tidligere prisvinnere inkluderer Bette Davis og Celeste Holm, som begge spilte i Alt om Eva. Lauren Bacall vant prisen for hovedrollen i Applause, musikalversjonen av filmen.
Grønlands kommuner

Grønland består siden 2009 av fire kommuner. Tidligere var det mange flere mindre kommuner.
Daisuke Sakai

Karriere

Daisuke Sakai startet sin profesjonelle karriere i Oita Trinita i 2014. Han har også spilt for Albirex Niigata.
Han ble tatt ut i Japans tropp til VM i fotball U-20 2017.
Sarpsborg og Omegns Boligbyggelag

Sarpsborg og Omegns Boligbyggelag (SOBBL) ble startet 12. april 1946 og opererer i hovedsak i Sarpsborg i Østfold samt i nabokommunene Rakkestad, Skiptvet, Mysen, Ørje, Trøgstad, Aremark og Halden.  I 2007 ble Rakkestad Boligbyggelag innlemmet i Sarpsborg og Omegns Boligbyggelag.
Boligbyggelaget har vel 12 400 medlemmer og forvalter 5 600 boliger i mer enn 203 borettslag, sameier og andre selskaper. SOBBL er det største boligbyggelaget i Østfold, regnet både i antall selskaper og antall forvaltede boliger.
Sarpsborg og Omegns Boligbyggelag er en del av Norske Boligbyggelags Landsforbund (NBBL).
Konklavet 1914

Beskrivelse

Det var ved pavens død 65 kardinaler, som alle hadde stemmerett (aldergrensen på 80 år ble innført i 1970). Tre av dem kom for sent frem til Roma, og fem meldte forfall på grunn av dårlig helse. Det var dermed 57 som deltok i konklavet. På den fjerde dagen, i den tiende avstemningen, ble Giacomo della Chiesa valgt, og tok navnet Benedikt XV.
Man vet nøyaktig hvordan stemmene falt (gjengitt lenger nede). Kirkehistorikere har kunnet høste innsikt ved at den østerrikske kardinal Piffl brøt en av konklavenes grunnregler, om ikke å gjøre seg noen notater om forløpet av pavevalget. Reglene sier at kardinalene skal gi sine notater til camerlengoen (kammerherren) eller til valgkontrollørene, og disse brennes sammen med stemmesedlene. Ingen kardinal får lov til å beholde sine notater med avstemningsresultatene. Kardinalene får ikke forlate Det sixtinske kapell før stemmesedler og notater er brent. Når man likevel vet hvordan avstemningene foregikk i 1914 og 1922, er det fordi kardinal Piffl skrev ned resultatene i sin hemmelige dagbok. Den ble publisert i 1963.
Hagby kirke

Hagby kirke er en kirkebygning i Hagby i Uppsala kommune som hører til Hagby menighet i Uppsala stift.

Kirkebygningen

Den eldste kirken på plassen ble oppført i middelalderen og hadde en komplisert bygningshistorie. I 1935 ble den gamle kirken utgravd i forbindese med en restaurering. Kirken viste seg være bygd i romansk stil med smalere kor og apside I middelalderen ble den bygd om i flere etapper. Koret ble utvidet to ganger og i sør ble det oppført et våpenhus. Ved den nordre perm var detet sakristi. På slutten av 1400-tallet kom det kalkmalerier. Våpenhusets trapp hadde en runestein, Hagbysteinen, som ble antatt å være forsvunnet eller ødelagt på midten av 1800-tallet. Den ble gjennfunnet godt bevart ved et gravearbeide høsten 2016.
Den nåværende kirkebygning ble oppført 1838–1840 etter en tegning fra 1821 av arkitekten Axel Almfelt ved Överintendentsämbetet i Stockholm. Tegningen ble stort sett fulgt, men med visse mindre forandringer. Blant annet med flere vindusåpninger i kirkeskipet og tårnet. Kirkens eksteriør har nyklassisk preg. Selve interiøret har selv etter flere restaureringer bevart sin opprinnelige karakter.
Kirken består av et rektangulert kirkeskip med et rett sluttet kor ved østre kortveggen, og et utbygd sakristi øst for koret. Ved den vestre kortveggen er det et kirketårn med våpenhus og inngang. Tårnet krones av en takkopp med lanternin. Kirkens vegger er pusset og med rundbuede vinduer. Kirkeskipet dekkes av et sadeltak. Det er innganger ved den sørlige langsiden og i tårnets bunnetasje ved den vestre kortveggen.
Kirkesalens vegger og tak er kalket og mangler dekor bortsett fra en blomsterranke som løper under taklisten. Taket er et tønnehvelv av tre.
Golofa claviger

Utseende

En stor (35–65 millimeter), gulbrun hornbille. Hannen har et langt, tynt horn på hodet og et kraftig, foroverkrummet horn på pronotum, dette er trekantet utvidet i spissen og danner en «paraply» over hodet. Hunnen mangler disse hornene.

Levevis

Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende.

Utbredelse

Arten er utbredt langs Andesfjellene i Ecuador og Peru.
We Could Be Flying

We Could Be Flying er et musikkalbum med Karin Krog og Steve Kuhn, utgitt i 1974.
Songar utan ord

Songar utan ord er et musikkalbum med Henning Sommerro og Sigmund Groven, utgitt i 1983.
Østfold regiment

Østfold regiment er den avdeling som i mer enn 350 år, fra 1644, har hatt standkvarter i Gamlebyen i Fredrikstad. Regimentet har hatt ansvar for oppsetting av infanteri og andre våpenarter i Østfold. I tillegg har regimentet hatt forsvarsmessig ansvar for østsiden av Oslofjorden.

1644 – 1649: Smålenske regiment

I 1644 ble Smålenske regiment etablert med John Taylor som første sjef og med standkvarter i Fredrikstad.
Manataria hercyna

Utseende

En middelsstor, bredvinget sommerfugl. Vingenes underside har tegninger i grått, svart og hvitt og en rad av store øyeflekker langs ytterkanten.
Oversiden er brun, forvingens ytterste del svart med hvite flekker.

Levevis

Larvene lever på bambus og andre gress-arter. I Costa Rica finnes arten i et vidt spenn av høyder over havet opptil 2500 meter. Den ser ut til å vandre en hel del, og bestandene svinger mye. Arten ligger i dvale deler av året, og kan samle seg i store mengder i huler. Den kan av og til gjøre noe skade på dyrkede gress.

Utbredelse

Den er utbredt fra Mexico i nord til det nordlige Argentina i sør.
Kosta Barbarouses

Landslaget

Under Sommer-OL 2012 i London deltok han for landet sitt der laget hans ble utslått i gruppespillet. 
Han ble tatt ut i New Zealands tropp til FIFA Confederations Cup 2017 i Russland.
Bornhöved

Politikk

Det er 20 mandater i kommunestyret, hvor CDU siden kommunevalget i 2008 har hatt åtte (samt ordføreren, Helga Hauschildt), SPD fem, og de lokale listene BBI og WGB henholdsvis fire og tre mandater.
Ferjesambandet Klokkarvik–Lerøy–Bjelkarøy–Hjellestad

Klokkarvik–Lerøy–Bjelkarøy–Hjellestad er et fergesamband mellom Sund og Bergen kommuner i Hordaland. Strekningen betjenes fra 1. januar 2012 av BNR med fergen MF «Sundferja». Fergen MF «Fjordbas» gikk i lang tid som reserveferge på strekningen da MF «Sundferja» var på verksted. Overfarten fra Klokkarvik til Hjellestad via Lerøyna og Bjelkarøyna tar 35 minutter. Fergesambandet er del av 555Fylkesvei 555 og forbinder denne med 556Fylkesvei 556.

Galleri

Foto: Torstein Fjell
Lady Bird (film)

Handling

En rebelsk ung kvinne som kaller seg «Lady Bird» (Saoirse Ronan) forsøker å skape seg liv på den amerikanske vestkysten mens hun går sisteåret på high school. Hun forelsker seg i teaterentusiasten Danny (Lucas Hedges), men finner senere ut at han er homofil og sliter med å komme ut til sin katolske familie. Da hun skal ha sex for første gang med en av klassens mest populære gutter, Kyle (Timothée Chalamet), blir det ikke helt som hun forestiller seg. Hun sklir også ut av vennskapet med bestevenninnen Julie (Beanie Feldstein) for å bli venn med Kyles venninne Jenna (Odeya Rush). Samtidig er hun opptatt av å komme seg ut av Sacramento, men med dårlige karakterer i matte blir det vanskelig. Hun har i tillegg et turbulent forhold til moren Marion (Laurie Metcalf), og faren sliter med depresjon.

Utgivelse

Lady Bird hadde verdenspremiere på Telluride filmfestival 1. september 2017. Den hadde kinopremiere i USA 3. november 2017 og skal etter planen ha kinopremiere i Norge 13. april 2018. Filmen fikk god kritikk, blant annet for Ronans rolletolkning og Gerwigs manus. På et tidspunkt var Lady Bird tidenes mest kritikerroste film hos nettstedet Rotten Tomatoes, med 100 % oppslutning blant totalt 164 publiserte anmeldelser. A.O. Scott fra The New York Times skrev at filmen er «svært velskrevet, fylt av ordspill og livlig argumentasjon. Hver replikk høres ut som noe en person faktisk kan finne på å si, noe som betyr at filmen også er svært velspilt».
Amund Hansson Morland

Amund Hansson Morland (født 1624 i Fyresdal, død 17. mai 1700 i Kviteseid) var en norsk geistlig, som var sogneprest i Kviteseid (med Brunkeberg, Nissedal, Treungen og Vrådal) fra 7. januar 1655 til sin død 17. mai 1700. Fra 1697/1698 var han også prost i Øvre Telemark prosti, da han etterfulgte broren Jakob Hansson Morland. Etter 50 år som prest fikk han i sitt siste leveår tittelen jubellærer.
Han tilhørte en opprinnelig dansk presteslekt som tok navn etter prestegården Morland og var sønn av sogneprest i Fyresdal Hans Amundsen Morland (1580–1643). Han ble student fra Roskilde skole 23. juni 1645, og ble ifølge kallsboken prest i 1649. Han er nevnt som kapellan hos sogneprest og prost Peder Povelsson Paus i Kviteseid i 1651, og hadde trolig vært det allerede siden 1649. Etter Paus' død i 1653 ble han 6. januar 1655 trolovet med Paus' enke Johanne Madsdatter og dagen etter innsatt som sogneprest av prosten Sakarias Skancke. At han på denne måten påtok seg å forsørge forgjengerens enke var nok en forutsetning for at han fikk overta embedet, og en form for fornuftsekteskap; vielsen fant sted 18. november samme år. J.L. Qvisling kommenterer: «Saa det har vel ikke været med hed elskov just, den næsten 20 aar yngre brudgom har ført hende for alteret». I følge muntlig tradisjon i Kviteseid, som overlevert til Magnus Brostrup Landstad på 1800-tallet, var Morland «en liten lystig fyr som turet og slåss».
Etter Johanne Madsdatters død i 1667 ble han gift med Åse Christensdatter, som var datter av godseieren Christen Andersen og Anne Gundersdatter på Borgestad gård og som var enke etter trelasthandler Samuel Halvorsen i Skien. Åse fikk i farsarv utlagt over 20 huder gods, og Amund Morland hadde en rekke eiendommer i Kviteseid og Skien, og drev en betydelig skogsdrift i Øvre Telemark. Amund Morland og Åse Christensdatter var foreldre til Susanne Morland (1670–1747), som 12. september 1696 ble gift på Lagmannsgården ved Skien med Amund Morlands kapellan og senere etterfølger Hans Paus; svigersønnen var barnebarn av Morlands forgjenger Peder Paus og Johanne Madsdatter.
Amund Morland var bl.a. onkel til Anne Clausdatter og til Inger Borse gift med Herman Leopoldus (Løvenskiold).
La Tuque-demningen

La Tuque-demningen er en demning med et vannkraftverk i Saint-Maurice-elva i Québec, Canada. Det har en installert total vannkrafteffekt på  294 MW, fordelt på 6 generatorer. Vannfallet (hydraulic head) er på 34,75 meter. Anlegget stod ferdig konstruert i 1955, etter 15 års byggearbeider. Dette anlegget magasinerer ikke opp noe reservoar, men er et såkalt elvekraftverk (run-of-river).
Mynt og kron

Mynt og kron er navn på en gammel form for å ta avgjørelser, der en hadde to omtrent likeverdige alternativer.
Mynt og kron brukes fremdeles til å bestemme hvilket lag som skal ta avspark i en fotballkamp. Mynten kastes eller knipses opp i luften, slik at den snurrer. Siden begge sider av en mynt er tilnærmet like tunge, overlater en dermed til tilfeldighetene hvilken side som lander opp. Det må alltid avtales på forhånd hvilket alternativ som knyttes til hver side.
Pengestykker har tradisjonelt en side der verdien er oppgitt (revers), denne kalles «mynt». På motsatt side var der enten portrett eller segl til det «kronede hode» som står som garantist for mynten (advers), altså «kron»(e).
Selv om begge sider av pengestykket har lik mulighet for å lande øverst, er det først ved å slå mynt og kron svært mange ganger, at en vil få et tilnærmet likt antall for begge alternativer. I mellomtiden tilsier sannsynligheten at en kan ha slått samme mange ganger etter hverandre. Amerikanske statistikere hevder derimot at det ikke tilfeldig hvilken side mynten havner på.
Ralph Herseth

Familie og yrke

Han var vokste opp på en kvegfarm ved Houghton i Brown County i Sør-Dakota som sønn av norskamerikanerne Lars E. Herseth og Oline Afseth. Faren kom fra Vang i Hedmark, og utvandret til Amerika i 1887. Moren var født i nybyggersamfunnet Pelican Rapids i Minnesota av norske foreldre, som kom fra Afset i Ringsaker.
Han gikk Columbia High School i Brown County, Northern State Teachers College, nå en del av Northern State University i Aberdeen, og North Dakota State College i Fargo. Han drev kvegfarm i Houghton samt handel i landbruksredskaper og landbruksvarer.
Han giftet seg lillejulaften i 1937 med Lorna Buntrock, som var datter av tyske innvandrere. Hun hadde vokst opp på en gård i nærheten av Herseths. Etter hans død ble hun også administrasjonsminister i Sør-Dakota (1974–1980). Deres sønn Lars Herseth var medlem av Sør-Dakotas lovgivende forsamling og delstatssenat i over 20 år. Sønnedatteren Stephanie Herseth Sandlin har vært Sør-Dakotas medlem av Representantenes hus.

Politiske og offentlige verv

Han fikk sin første offentlige stilling under den store depresjonen, som inspektør for det offentlige sysselsettingsprogrammet Civilian Conservation Corps i Sør-Dakota 1935–1939. Han ble valgt inn i Sør-Dakotas delstatssenat fra Brown County ved valgene i 1950 og 1954, og ledet det demokratiske mindretallet der fra 1955.
Herseth stilte første gang som demokratenes guvernørkandidat i 1956, men tapte mot den sittende guvernøren Joe Foss. Foss trakk seg tilbake i 1958. Da Herseth vant guvernørvalget i Sør-Dakota det året, ble han den tredje demokraten som nådde opp til det høyeste embedet i den sterkt republikanske delstaten. Som guvernør gikk han sterkt inn for skattereform og utbygging av Big Bend-demningen i elven Missouri. Han fikk også på plass en felles pensjonsordning for lærerne i delstaten. Det var også i hans periode at Sør-Dakota ble den siste amerikanske delstaten som krevde en førerprøve for å få kjøretillatelse.
Herseths guvernørperiode ble også preget av store naturkatastrofer, og delstatens mangelfulle beredskap vakte misnøye. I 1960 tapte han guvernørvalget mot republikaneren Archie M. Gubbrud. Herseth tapte også valget i 1962 mot Gubbrud. Han døde av et hjerteinfarkt i 1969.
Paroecus

Utseende

Middelsstore, lyst brungrå trebukker med rødbrune til brunsvarte tegninger. Antennene er ganske lange, særlig hos hannene. Pronotum er bredest ved roten, med litt utstående bakhjørner. Dekkvingene har litt rundede sider og er bredest omtrent i midten.

Levevis

Larvene lever i død ved.

Utbredelse

Slekten er utbredt i Mellom- og Sør-Amerika, fra Panama i nord til Bolivia i sør.
Jonathan Learoyd

Sesongen 2015/16

Learoyd deltok i Ungdoms-OL 2016 på Lillehammer, der han kom på femteplass individuelt og i mix-lagkonkurransen. Han deltok også i Junior-VM i skihopp 2016, og kom der på 36.-plass individuelt, og Frankrike kom på 10.-plass i lagkonkurransen.
I Kontinentalcupen i skihopping 2015/16 kom han på 109.-plass sammenlagt.

Sesongen 2016/17

Junior-VM i skihopp 2017 ble arrangert i Park City i USA, og Learoyd kom der på 13.-plass i normalbakke. Under European Youth Olympic Winter Festival 2017 (Europeisk Ungdoms-OL) fikk han tre sølvmedaljer. Individuelt kom han på andreplass bak Timi Zajc, og Frankrike fikk sølv i lagkonkurransen både for menn og i mix.

Sesongen 2017/18

Den 27. desember 2017 vant han sitt første hopprenn i Kontinentalcupen i skihopping, i Engelberg i Sveits.
Han deltok i Junior-VM i skihopp 2018 i Kandersteg i Sveits. Han kom der på sjetteplass i normalbakke individuelt, og deltok i tillegg på Frankrikes lag som kom på fjerdeplass i mix-lagkonkurransen og niendeplass i lagkonkurransen for menn.
Learoyd representerer Frankrike under Vinter-OL 2018.
Uranobothria

Utseende

Middelsstore (vingespenn 25-30 millimeter) blåvinger uten stjerter på bakvingene. Hannens overside er blå, hunnen er brun med noen hvite og til dels blå felter i midten av vingene. Undersiden er lysgrå med små, mørkere grå flekker.

Utbredelse

Slekten er endemisk for Sulawesi.
About Time

Handling

I en alder av 21 finner Tim (Domhnall Gleeson) ut at at han kan reise gjennom tiden. Kvelden etter enda en mislykket nyttårsfest, avslører Tims far (Bill Nighy) at mennene i familien alltid har hatt den egenskapen. Tim kan ikke endre historiens gang, men han kan endre hva som skjer og hva som har skjedd i sitt eget liv. Derfor bestemmer han seg for å gjøre verden sin litt bedre ved å skaffe seg en kjæreste, Mary (Rachel McAdams), som han møter og øyeblikkelig faller for når han kommer til London. Imidlertid sletter han hele tidslinjen etter at han kom til London ved en feil, så nå må han vinne over henne enda en gang. I løpet av historiens gang lærer Tim også viktigheten av familiebånd.
Ringvassøy grønnsteinsbelte

Ringvassøy grønnsteinsbelte er et geologisk område som er blottet på nordlige del av Ringvassøya i Tromsø. Det er et 10 km bredt og 30 km langt bergartskompleks som består av ulike felsiske til mafiske, metavulkanske bergarter av tholeiitisk til kalsium-alkalisk affinitet. U–Pb-zirkonalder på 2 849 millioner år og 2 835 millioner år.
Grønnsteinene er gjennomskåret av utallige mafiske ganger.
Hald internasjonale senter

Hald internasjonale senter er en fagskole som tilbyr et studium i tverrkulturell forståelse og internasjonalt arbeid. Skolen eies av Strømmestiftelsen, Det Norske Misjonsselskap og Norges Kristelige Student- og Skoleungdomslag (Laget NKSS) som har hvert sitt utvekslingsprogram. Studiet er en blanding av teori og praksis hvor alle studentene har et 6-7 måneders praksisopphold i en annen kultur. Det går rundt 40 norske og rundt 20 utenlandske studenter på skolen. Mens de norske studentene har praksisopphold i utlandet, er de utenlandske studentene i praksis i Norge. Studiet på Hald internasjonale senter gir grunnlag for fullt lån og stipend fra Statens lånekasse for utdanning. Skolen er lokalisert på Hald like utenfor Mandal.
Stafford (England)

Etymologi

Stedsnavnet Stafford har to ledd; den siste leddet, ford, har betydnings «krysningspunkt over en elv», «vadested», mens første ledd, Staf, er avledet fra angelsaksiske stæð, i betydning «elvebredd», «kyst». Stæfford er dokumentert fra midten av 1000-tallet.

Historie

Stedet var det eneste hvor en større hærstyrke kunne krysse elven Trent, og var derfor strategisk viktig for regionen. Den første bosetningen lå på en øy midt i elven Sow, som er en bielv til Trent. Elven dannet der et myrlandskap, og det er fortsatt et større myrområde der.
I 913 ble Stafford befestet av Ethelfleda, som var datter av Alfred den store. Byen ble dermed Mercias nye hovedstad. Ethelfleda styrte riket fra Stafford i fem år som dronning av Mercia etter hennes fars og ektemanns død. Det var omtrent på denne tiden at grevskapet Staffordshire ble opprettet.
Stafford Castle ble bygget av normannerne i 1070, på en høyde rett utenfor byen. Det ble først reist i tømmer, og deretter ombygget i stein. Det har også blitt bygget om to ganger senere. Det eneste som er bevart er ruiner fra 1800-tallet som står på jordvollene. Vollene er store, og vitner om en imponerende festning da den var på sitt høydepunkt. Ruinene er flombelyst, og kan sees fra M6 og West Coast Main Line.
Den eldste bevarte bygningen er St. Chads kirke.
Elephant Cove

Elephant Cove er en liten sirkelforme vik som ligger 0.5 nautiske mil nord for Klutschak Point langs sørkysten og nær vestenden av Sør-Georgia. Navnet «Elephant Bay» ble trolig benyttet av tidlige selfangere i Sør-Georgia, den ble nedtegnet på kartet til den tyske ekspedisjonen under Kohl-Larsen, 1928–29, og på et kart av Discovery Investigations som kartla Sør-Georgia i denne perioden. Cove eller vik blir regnet som et bedre skildrende navn for denne vike istedenfor bay eller bukt.
Sphaerocanthon

Utbredelse

Gruppen er utbredt på Madagaskar.
Cyclocephala

Utseende

Middelsstore (7-25 millimeter), avlange, blanke, brungule, rødlige eller mørke biller. Mange arter har mørke fargetegninger, de kan også være ensfarget mørke. De er blant de minste hornbillene og mangler horn. Et særtrekk er at de vifteformede antennene bare har to «vifteblader».

Levevis

De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.

Utbredelse

Artene er utbredt i Nord-Amerika, der de kan være meget tallrike, men de aller fleste lever i Sør- og Mellom-Amerika.
Smyrna (sommerfugl)

Utseende

Nokså store, bredvingede sommerfugler. Undersiden av bakvingen er livlig tegnet i brunt og hvitt med øyeflekker langs kanten.

Levevis

Disse sommerfuglene lever i ulike slags skog opptil 1200 meter over havet. I likhet med mange andre Nymphalini lever larvene på planter i neslefamilien.
De voksne sommerfuglene kommer gjerne for å drikke av sølepytter eller lignende. De sitter da med vingene lukket over ryggen og skremmes ikke så lett opp.

Utbredelse

Slekten er utbredt fra det sørlige Texas til Brasil.
Rich tea

Rich tea er en type søt kjeks laget på hvetemel, sukker, vegetabilsk olje og maltekstrakt. Den ble utviklet på 1600-tallet i Yorkshire for overklassen som en lett matbit mellom måltidets retter.
Den enkle smaken og konsistensen gjør rich tea spesielt egnet til dynking i te og kaffe; McVitie’s rich tea er den nest mest populære kjeksen i Storbritannia for dynking i te.